भारतीय नोकरशाहीको परम्परागत मूल्य-मान्यतालाई नै नयाँ सरकारको मान्यता नसम्झेर नेपालका नेताहरूले भारतीय नेताहरूसँग नहिच्किचाई खुला रूपमा छलफल गर्नुपर्दछ । 'म पहिले नेपाली हुँ' भन्ने भावना बोकेर त्यसैअनुरूप नेपाली हितलाई प्राथमिकतामा राखेर भारतीय मित्रहरूको दृष्टिकोणलाई पनि सम्बोधन गरी नेपाल-भारत सम्बन्धमा नयाँ युग सुरु गर्ने अठोट र आत्मविश्वास नेपाली नेतृत्वमा आवश्यक छ । यो चिन्तनलाई भारतमा आज देखिएको मोदीको दह्रो नेतृत्व शैलीले सम्मान गर्ने आशा गर्न सकिन्छ ।
